Nezmer ad d-nini di tagara, belli deg tizi n wassa, idles, ansayen, isuḍaf, tadeyyanit, zgan-d d aɛewwiq sdat n wid yettnaɣen ɣef ubeddel n lḥala n tmeṭṭut, acku ma tessaweḍ ɣer kra n yizerfan-is, yettuneḥsab d atɛeddi ɣef wansayen d yedles. Ula ma yella wanda tessaweḍ ad tressi iman-is, am deg uselmed, deg uxeddim aya yettban-d deg wacḥal n tikkal i tettwaseɣti tmendawt maca teqqim ara assa n wussan d amdan amezyan (personne mineur) deg usugnan anbaz aqbayli, sebba n waya d ayen i ɣef d-nemmeslay yakan.